От една страна, американската администрация даваше знаци, че Обама е склонен на "откровен разговор" с Путин, от друга обаче, категорично отказваше да даде отговор на конкретните въпроси на медиите. Поведението на Кремъл беше дори още по-сдържано, като руснаците демонстрираха откровено нежелание да дават каквато и да било предварителна информация за предстоящата среща.\nНеуспехите в Близкия Изток и провала на опитите за международна изолация на Русия съвсем логично тласкаха Вашингтон да търси някакво сближаване с Москва. От друга страна, ако Обама беше декларирал публично, че иска да се срещне с Путин, това щеше да бъде възприето както в САЩ, така и в света, като отстъпка пред "руския агресор" и поредната демонстрация на слабост от страна на американския президент. Ето защо, при подготовката на срещата с руския лидер, Държавният департамент се опитваше да я представи в максимално изгодна за Обама светлина.\nСред доказателствата за това беше твърдението на говорителя на Белия дом Джош Ърнест, че именно Путин е поискал срещата с американския си колега, което моментално беше опровергано от помощника на руския президент Юрий Ушаков, според който официалното предложение за срещата между двамата е било получено на 19 септември именно от Вашингтон, след което Кремъл и Белият дом са съгласували подробностите по провеждането и.\nВъпреки това, съзнавайки колко деликатна за имиджа на Обама е ситуацията, големите западни медии го подкрепиха, продължавайки да внушават, че руснаците продължително време са търсели подход към президентската администрация, която пък уж до последно е протакала с отговора. Така, според "Файненшъл Таймс", американският президент е склонил да се срещне с Путин само заради опасенията си за евентуална ескалация на сирийската криза.\nНа свой ред "Уошингтън Поуст" прогнозира, че Обама ще търси от Путин ясен отговор за руските намерения в Сирия. "Ню Йорк Таймс" пък цитира анализитор на Института Брукингс за да лансира тезата, че Путин ще поиска одобрението на Обама за руските усилия в Близкия Изток. При това, според вестника, Москва е склонна да се откаже от подкрепата за Башар Асад, затова американският президент ще се опита да убеди руския си колега да спре да му помага.\nНай-радикални в това отношения бяха анализаторите на "Блумбърг", според които: "Обама няма да се среща с Путин само от любезност или снизхождение... Руският президент се нуждае повече от тази среща, защото иска да докаже, че не е изолиран регионален диктатор, сериозно пострадал от спада на цените на петрола".\nОчевидната цел на всички тези публикации в навечерието на срещата Обама-Путин беше принизяване ролята на руския лидер на международната сцена и повишаване имиджа на американския президент на фона на очевидното му въшнополитическо фиаско. Впрочем, самият Обама допълнително наля масло в огъня, като само няколко часа преди срещата си с Путин обяви от трибуната на Генералната асамблея на ООН, че Русия и Китай са потенциални противници на САЩ.\nВсъщност, и изказването на Обама пред Генералната асамблея, и срещата му с Путин бяха опит на президента да утвърди собствената си легитимност в очите на американското общество. Той отчаяно се опитва да демонстрира, че също прави нещо, използвайки т.нар. "мека сила". Несъмнено повечето американци смятат, че САЩ стоят на правилните позиции и по отношение на украинската, и на сирийската кризи. Вероятно е, мнозина от тях да са очаквали, че Обама ще може да промени мнението на Путин. Повечето сериозни западни експерти обаче смятат, че американският президент е искал срещата с руския си колега за да се опита да коригира досегашната стратегия на САЩ за борба с Ислямска държава, която очевидно се провали. В същото време, Обама няма как да не съзнава, че последните изказвания и действия на лидерите на Русия, Иран и Китай показват, че в света има държави, които са готови не само на думи, а и на практика да се противопоставят на терористичната заплаха.\nВ навечерието на срещата в Ню Йорк Обама беше изправен пред много сериозен избор. От една страна, президентът е длъжен да остави добро наследство на евентуалния си наследник, особено ако и той е от Демократическата партия. Само че това няма как да стане без нормализация на отношенията с Русия. От друга страна, републиканците критикуват Обама, че е прекалено мек с Москва, както и че води късогледа политика в Близкия Изток, довела до появата там на Ислямска държава (ИД).\nВ момента Обама очевидно се нуждае от помощта на руснаците в борбата с ИД, което бе сред основните причини за срещата му с Путин. В противен случай, проблемът с ислямистите рискува да се превърне в ключов за неговия наследник. Така че, от американска гледна точка, Обама изглежда е решил да предпочете "по-малкото зло".\nОт друга страна, през последните години САЩ нееднократно лансираха инициативи за подобряване на отношенията с Русия, но или не ги довеждаха до край, или ги прекратяваха пак по свое желание, като прословутото "презареждане", обявено преди време от Обама, е само един от примерите за това. Както изглежда, в момента Западът като цяло, и САЩ, в частност, са принудени от ситуацията да предприемат известни стъпки към прекратяване (или поне смекчаване) на конфронтацията с Москва, включително демонстрирайки предпазливо съгласие с руската позиция, че битката с ИД няма как да бъде спечелена без участието на режима в Дамаск.\nСмяната на тона след срещата Обама-Путин\nПоказателно в това отношение е, че веднага след срещата между двамата президенти в Ню Йорк, големите американски, канадски и европейски медии смениха тона, обявявайки я за "символ на промяната в световния ред". Така, швейцарският анализатор Юлиян Ханс (кореспондент в Москва на "Tagesanzeiger") посочва, че Обама е допуснал огромна грешка, причислявайки Русия към "регионалните държави". Според него, военната мощ, продължава "да управлява света" и в това няма съмнение. Икономическата интеграция, политическият баланс и военната сила са взаимносвързани и все по-интензивната активност на Путин в тази посока го доказва. Така, руският президент, който доскоро се вслушваше в предупреждения на Белия дом относно Сирия, стартира изграждането на военновъздушна база в Латакия. Според Ханс: "Ако не го бе направил, сигурно на последната Генерална асамблея на ООН руският президент щеше да изглежда също толкова самотен, като на срещата на Г-20 в Бризбейн през ноември 2014. Що се отнася до носителя на Нобелова награда за мир Обама, той се оказа сред губещите, като този път провалът му е сериозен, защото допусна фаталната грешка да причисли Русия към регионалните държави. Дори ако искрено е вярвал в това, американският президент не трябваше да коментира "регионалните възможности" на руската мощ публично. Защото Путин не е сред онези, които са склонни да търпят публични унижения. "Сирийският отговор" на Путин автоматично го превърна в ключовата фигура на последното заседание на Генералната асамблея на ООН и му гарантира личната среща с Обама". Юлиян Ханс посочва също, че разговорът между двамата е демонстрирал колко сериозно е грешал американският президент, защото "Путин ясно му даде да разбере, че всеки, дори и САЩ, следва да се съобразява с Русия на международната сцена".\nМеждувременно, американският милиардер Доналд Тръмп, който е сред кандидатите за президент от Републиканската партия, остро разкритикува погрешната според него логика на Белия дом да се бори едновременно и срещу Асад, и срещу ИД. В ексклузивно интервю за теливизия CNN Тръмп открито подкрепи усилията на Москва и Техеран в борбата срещу Ислямска държава в Сирия. Според него, Русия трябва да бъде оставена "да се разправи с ИД". В тази връзка, републиканският кандидат-президент постави въпроса, защо САЩ се обявяват против ислямистите и, едновременно с това, против Асад? В тази връзка той предложи Вашингтон и Москва да си разпределят задачите във войната срещу Ислямска държава, като Русия поеме борбата с ислямистите в Сирия, а САЩ - в Ирак". Освен това Тръмп директно изрази съмненията си, че Асад действително е в основата на всички сирийски проблеми и разкритикува практиката на САЩ да свалят със сила режимите, които смятат за "вредни за американските интереси": "Мнозина призовават да влезем в Сирия и да сменим Асад. Лошото е, че ние американците прекалено често заставаме на страната на хора, които след това се оказват по-лоши от предишните".\nНакрая, отново в интервю за СNN, американският държавен секретар Джон Кери посочи, че сирийският конфликт не може да бъде решен без ангажирането на сунитската общност в политическия живот на страната, което обаче "ще изисква определено време". От друга страна, незабавната оставка на Асад може да доведе до рухване на държавните институции и "крах". Затова, според Кери, "следва да се гарантира управлявания преход в Сирия, така че да няма страх от възмездие, отмъщение, както и опасения за живота на привържениците на режима". Тоест, на практика, Вашингтон се отказва от искането си за незабавна оставка на Башар Асад. Освен това, Кери призна, че досегашният подход на Държавната администрация към смяната на властта в Дамаск се е оказал нежизнеспособен и заяви, че ангажирането на Русия в разрешаването на сирийския конфликт е "възможност за САЩ".\nНа свой ред, анализаторът на канадското издание "Глоуб енд Мейл" Марк Маккинън, твърди, че в изказването си пред Генералната асамблея на ООН Обама "косвено призна", че досегашната глава в световната история, т.е. доминираният еднолично от САЩ световен ред, вече е в миналото, а новата многополюсна епоха ("за добро или за лошо") вече е факт. Както посочва Маккинън: "На Обама се наложи публично да признае готовността си да задълбочи контактите с Москва и Техеран, включително във връзка със съдбата на сирийския президент Башар ал-Асад. Час по-късно, в своята реч руският президент Владимир Путин ясно даде да се разбере, че страната му няма да търпи досегашното положение и, че американските правила за реда в света вече не действат". Авторът поставя акцент върху факта, че макар в речта си Путин да е обвинил САЩ за "едва ли не всички проблеми в света", тя е предизвикала аплодисменти в залата, въпреки, че "ставаше дума за същия политически "злодей", който малко преди това Обама остро разкритикува от трибуната на ООН".\nОчевидно, след решителните действия на Путин в Сирия и речта му на последната Генерална асамблея, която мнозина оцениха като ясен знак за геополитическото възраждане на Москва, и политиците, и анализаторите, и медиите на Запад най-сетне започват да осъзнават, че Русия действително не е "регионална държава". А след разговорите между Обама и Путин, Вашингтон беше принуден да признае и, че идеята му за незабавното отстраняване на Асад от власт е не само погрешна, но и контрапродуктивна. Става все по-ясно, че САЩ окончателно са пропуснали възвможността за едностранна намеса в кризите, избухващи в различни точки на света. Най-малкото в региона на Близкия Изток.\nЧервените линии на Путин и Обама\nСпоред редица анализатори, срещата на държавните глави на Русия и САЩ е показала, че е крайно време двете държави да престанат непрекъснато да си предявяват взаимни претенции и да възприемат по-прагматичен подход към изграждането на двустранните си отношения. Показателно е, че като своеобразен "пробен камък" за този нов подход не беше избрана Украйна (както можеше да се очаква), а Сирия - т.е. въпрос, който поне на пръв поглед стои доста встрани от централната ос на руско-американските отношения. Оказва се обаче, че именно по сирийското направление двете държави биха могли да се споразумеят за съвместни действия. При това на бива да изключваме, че на определен етап това могат да бъдат и съвместни военни операции, което предполага отказ от сегашната конфронтация и създаването на почти съюзнически отношения.\nТоест, можем да предположим, че периодът на острото словесно противопоставяне между Москва и Вашингтон върви към края си и двете страни преминават към нов етап в своите отношения, в който вероятно ще доминира сътрудничеството и дори координацията на техните действия. Което несъмнено е позитивен сигнал за цялата международна общност.\nРазбира се, не бива да смятаме, че очерталата се тенденция към сближаване е необратима. Както е известно, списъкът на спорните проблеми между двете страни съвсем не започва и не свършва със Сирия. В този смисъл срещата между Путин и Обама е по-скоро своеобразен пролог към формирането на по-балансирани и по-малко конфронтационни отношения. Дали обаче този процес ще се окаже успешен е трудно да се прогнозира, поне на този етап.\nСред резултатите от срещата на двамата президенти е и, че всеки от тях е очертал своите "червени линии" по отношение на сирийския и украинския конфликти, които другата страна не бива да пресича. Това ще позволи сегашната руско-американска конфронтация, която едва ли скоро ще бъде преодоляна напълно, да си остане във взаимноприемливи рамки и да не преминава в открит и сериозен сблъсък. Ако се съди по казаното от Путин на пресконференцията след срещата му с Обама, тези линии действително са били очертани и, поне засега, се приемат от двамата президенти.\nДруг важен момент е, че в хода на разговорите между тях очевидно са били намерени допирни точки, в рамките на които би могло да се мисли за бъдещи споразумения. Разбира се, никой сериозен анализатор не очакваше, че на срещата ще бъдат взети някакви ключови решения. Въпреки това промените в руско-американските отношения са налице.\nЩо се отнася до въпросните "червени линии", по отношение на украинската криза такава линия за Русия е отказът и да прекрати подкрепата за откъсналите се от опеката на Киев квазидържави в Донбас, както и нейното нежелание да се примири с яростната антируска политика на сегашните управляващи в Украйна. Москва твърдо се противопоставя на евентуални доставки от САЩ на смъртоносни оръжия за тази страна, както и на нарастването на американското военно присъствие в нея.\nЧервените линии на САЩ пък са Русия да не се ангажира с "държавно строителство" в Източна Украйна и да не се опитва да предприеме военна интервенция срещу Киев.\nИстината е, че в момента и за Обама, и за Путин е изгодно украинският конфликт да навлезе в "период на ниска интензивност", изключващ внезапното му изостряне. САЩ са в период на кандидат-президентска кампания, а Русия трябва да се справя със сложната ситуация в своята национална икономика. Затова е много вероятно, че и двете страни ще действат твърде предпазливо по украинското направление.\nВпрочем, украинската тема едва ли е била основната на срещата между Обама и Путин. САЩ продължават активно да са ангажирани със случващото се в тази страна, но не са склонни да координират действията си с Москва. Според мнозина анализатори, във Вашингтон все още не смятат, че са постигнали предварително поставените си цели в Украйна, оправдавайки своите политически "инвестиции" в смяната на режима в Киев. И тъкмо поради това, американците не изглеждат готови да преразгледат приоритетите си по украинското направление.\nЩо се отнася до Сирия, и САЩ, и Русия са заинтересовани да намерят общ език, защото Ислямска държава е враг и на двете. Затова Москва иска Вашингтон или да се присъедини към формираната от нея регионална коалиция срещу ислямистите (в която влизат също Дамаск, Багдад и Техеран, а вероятно и Пекин), или поне да не и пречат да се разправи с тях.\nНа теория, тази регионална коалиция би могла да разгроми Ислямска държава и без американската подкрепа. САЩ обаче няма да могат да минат без помощта на влизащите в нея държави. От друга страна, ако наистина се окаже, че коалицията между Русия, Китай, Иран, Ирак и Сирия действително е преодоляла основната заплаха в съвременния свят - Ислямска държава - без американско участие, мнозина ще се запитат, дали след случилото се САЩ все още са единствения световен лидер? Вашингтон очевидно не може да позволи подобен обрат, затова е склонен да сътрудничи с новата коалиция.\nКои ще бъдат най-важните белези, че американско-руската конфронтация е на път да утихне? На първо място е понижаване градуса на антируската реторика от страна на САЩ. Разбира се, там вече тече президентската кампания, в хода на която кандидатите няма как да не критикуват Русия. Въпреки това тези критики би трябвало да намаляват, особено по въпроса за Сирия. Друг подобен белег би било отслабването на санкционния натиск срещу Москва. Впрочем, дори ако всичко това е налице, пак няма да може да се говори за истинско затопляне в руско-американските отношения, а по-скоро за прекратяването на по-нататъшното им "замразяване" и тяхното стабилизиране. Което съвсем не е малко.


Голямата петорка в технологиите загуби общо $162 млрд. в понделеник - Новини от Economic.bg\nСлучилото се потвърждава колко важни са технологиите за икономиката\n15:58 06.08.2019 2019-08-06 15:58:00\nАмериканските акции поеха по стръмния склон надолу, а големите технологични гиганти изглеждат най-силно засегнати. Microsoft, Apple, Amazon, Alphabet (компанията-майка на Google) и Facebook – петте най-скъпо струващи американски компании – загубиха в понеделник общо 162 милиарда долара. Причина за борсовия спад са опасенията на инвеститорите, че търговската война САЩ-Китай се задълбочава.\nМиналата седмица президентът Донадл Тръмп обяви, че от 1 септември САЩ ще наложат нови 10% тарифи за вноса на китайски стоки за 300 млрд. долара. Това е сигнал за неспособността на двете най-големите световни икономики да постигнат споразумение, пише CNBC.\nАмериканските акции регистрираха най-лошото си представяне за годината след новината, а в понеделник продължиха пътя си надолу, след като Китай позволи валутата му да се срине до невиждани от 11 години нива.\nВ петък големите пет в технологичния сектор изтриха 66 млрд. долара от пазарната си капитализация. Така общо спадът им се оценява на 228 млрд. долара – заедно със загубите от понеделник.\nНай-големият потърпевш се оказа Apple, чийто акции се понижиха с 5.2%. Продуктите на компанията този път ще бъдат ударени от новата порция тарифи на Тръмп. Митата на Вашингтон ще засегнат всички основни продукти на Apple, казват анализатори. Те прогнозират и негативно въздействие върху печалбите от хардуер за компанията.\nApple е много по-зависима от Китай в сравнение с останалите технологични играчи от петорката. Компанията е базирала голяма част от производството си в азиатската страна, като там се правят някои от най-добрите ѝ продукти, като iPhone. За сравнение Facebook, Google и Amazon почти нямат присъствие в Китай.\nБорсовият спад на петорката е доказателство и за огромната роля на технологиите за икономиката. Играчите от други индустрии не регистрираха такива големи загуби. А гигантите от Силициевата долина са в епицентъра на търговията и при бум нагоре, и при сривове.


Панихида в памет на жертвите на Голодомор | Украйна днес\nноември 22, 2014 Beta\nСофия, 22 ноември 2014.\nДнес в столичната църква „Св.Неделя“ отец Кирил отслужи литургия в памет на жертвите на Голодомор в Украйна. Тя беше организирана от Сдружението на украинските организации в България (СУОБ) „Мати-Украйна“.\n„Омраза, ненавист, агресия… А Бог е любов! – каза отецът. – Нека Той да всели тази любов във всички в сегашния конфликт в Украйна!“ Свещеникът още сподели, че вярва в украинския народ и се надява, че от тези изпитания Украйна ще излезе по-силна и процъфтяваща.\nПред украинците и българите, дошли да почетат паметта на 7 млн. украински селяни, чрез глад уморени от комунистическия режим през 1932-1933 г., се изказа и посланикът на Украйна Микола Балтажи. А лидерът на „Мати-Украйна“ Олена Коцева сподели, че днес си спомняме не само за Голодомор. „Ние почитаме паметта и на Небесна сотня, намерила смъртта си на Евромайдана, който пламна в Украйна точно преди една година“, – каза пани Олена.\nСъбралите се почетоха паметта и на над 1 хил. украински воини, загинали във войната, подпалена през юни т.г. в Донбас от Москва и продължаваща досега.\nСпоред данните, които днес се вадят от украинските архиви, през 1930-1932 гг., т.е., преди да настъпи Голодомор, ГПУ фиксира в Украйна почти 5 хил. въстания и бунтове против болшевишката власт. Например, през 1930 г. те са 4 хил. и в тях участват 1,2 млн. украинци, през 1932 г. – 900, което възлиза на 56% от всички антисъветски бунтове на територията на СССР през онази година. Разочаровани от колективизацията, от колхозите излизат над 41 хил. домакинства, почти 500 селски съвети отказват да изпълняват нереални планове на Кремъл за събиране на зърно. Тогава Сталин предполага, че в Украйна се готви въстание и по-бърза чрез НКВД да умори от глад 7 млн. украински селяни. Този геноцид сериозно увреди гена на нашенеца. Едва сегашното поколение започва да се отърсва от страха, наречен Голодомор…\nВсяка предпоследна събота на ноември украинците по света почитат милионните жертви на невиждан през ХХ в. изкуствено създаден глад в житницата на Европа – Украйна.\nОтец Кирил: „От тези изпитания Украйна ще излезе по-силна!“\nНовини България, Голодомор, новини, Света Неделя, София, Украйна


Червена детелина с менопауза: ефектът върху тялото на жената\nДори и безпроблемният ход на менопаузата носи неприятни усещания. В тези случаи лекарите не препоръчват хормони, а всички същите лекарства са предназначени за сериозни прояви. Но дори една напълно безпомощна жена няма да остане, защото червена детелина с менопауза помага с повечето симптоми.\n1 Какво причинява широкото използване на растението в менопаузата\n2 Какво прави червената детелина?\n3 Как да използвате детелина в лечението на климактерични симптоми\nКакво причинява широкото използване на растението в менопаузата\nЧервената детелина се използва за дълго време за облекчаване на състоянието при менопаузата, което показва нейната ефективност. Съвременните лекари са разбрали, отколкото са причинени.\nЗаводът има набор от вещества, които поддържат имунитета, нормализират бездомните процеси в тялото:\nОсновното, което прави червената детелина полезна за менопаузата, зеленчуковите естрогени. В това състояние дефицитът на тези вещества води до отрицателни промени в здравословното състояние.\nЗаводът ги съдържа в достатъчно количество, за да намали избледняването на яйчниците. Също така съдържа аналози на прогестерона, което също е необходимо за нормализиране на много процеси в женското тяло.\nВажна точка е особеността на растителните хормоноподобни вещества от детелината, които не предизвикват странични реакции и опасности от прилагането в бъдеще. Това означава, че няма заболявания, които застрашават жените, които използват червена детелина.\nКакво прави червената детелина?\nРастението успешно елиминира много менопаузални прояви, се използва във формулировки, предназначени за вътрешна употреба, и външно.\nЛечебните свойства на червената детелина по време на менопаузата показват следните направления:\nНормализира емоционалното състояние. Жената изглажда неконтролируемите нервни реакции. Спрете тревожното безпокойство, раздразнителността, настроението се подобрява, съня се нормализира;\nСтруктурата на чревната лигавица се възстановява. Не се усеща дискомфорт във влагалището, поради подобреното кръвоснабдяване на таза, вероятността от възпалителни заболявания, нараняванията намаляват;\nВърнете либидото. Благодарение на по-равномерното балансиране на хормоните, детелината с менопаузата прави сексът все още необходима част от съществуването, което придава удоволствие и не причинява наранявания;\nПрестанете да изпитвате затруднения при уриниране.Атрофичните процеси в тъканите на пикочния мехур и уретрата забавят, сега не е нужно често да бягате до тоалетната и страх от цистит;\nПреминава хроничната умора, възстановява способността бързо да мисли, реагира, помни;\nНапрежението в млечните жлези се отстранява. Растенията действат върху тъканите по такъв начин, че тяхната плътност намалява и замяната на мастните клетки с стромални клетки става по-бавно;\nКожата вече не изпитва недостиг на влага и хранителни вещества, а появата й се подобрява. Косопадът спира, те възстановяват старата структура, блясък.\nРастението има най-активно влияние върху първия и най-неприятния знак на новата държава. Червената детелина с кулминация, приливите регулира работата на съдовете, възстановявайки тяхната еластичност.\nПри напускане главоболието на рецепцията се възстановява работата на вестибуларния апарат. Потните жлези на растението го прави да работи по-интензивно, особено през нощта. Накратко, приливите стават по-рядко и се проявяват с по-малка сила.\nКак да използвате детелина в лечението на климактерични симптоми\nРастението не губи лечебния си ефект в много формулировки.Подгответе ги по много начини:\nИнфузия за пиене. Съставът е ефективен при използване на цветя, листа и стъбла от червена детелина. Те се смилат и 40 g суровина се поставят в 200 ml вряща вода, като се оставят в продължение на един час. Насищаният агент се приема 50 ml три пъти на ден;\nСъставът за инжектиране е направен от 50 грама тревна детелина или 40 грама цветя. Задържа се в продължение на 10 минути във водна баня, като се пълнят 250 ml вряща вода. След охлаждане до удобно състояние, бульонът се използва сутрин или през нощта. В допълнение към премахването на сухотата, той ускорява възстановяването с възпаление;\nЧай. Детелина може да се използва вместо или заедно със заваряване. За чаша чай имате нужда от 1 чаена лъжичка. растения. Пийте я 2-3 пъти на ден, а вечер можете да направите отвара от 2 супени лъжици. детелина и 300 мл вода, като се заври, след което след 20 минути. През нощта достатъчно е да се използват половината от парите.\nПълният ефект на детелината ще стане забележим след завършване на курса 3-4 седмици. Ако е взето решение да го вземете и след това е необходимо да спрете за 10-14 дни.\nПрепоръчваме да прочетете статията относно приемането на фитоестрогени с менопауза. Ще научите за подготовката за поддържане на тревите и тяхното влияние върху здравословното състояние на жената по време на менопаузата, назначаването на хомеопатични лекарства.\nЧервената детелина не може да се използва при менопаузата от всички жени. Някои растения се понасят лошо, което се проявява заболявания на стомаха и червата (болка, диария) или кожен обрив. И при липса на такива прояви е по-добре да се въздържат от използването му при лечение на менопауза синдром на следните заболявания:\nЕстроген-зависими тумори на репродуктивните органи или млечната жлеза;\nЧервена детелина взето по време на менопаузата и в сложни хормонална терапия, хомеопатия, витамини фондове. Въпреки влиянието на растението по леко тяло, не трябва да се обърне внимание, за да се правят пари на базата на това, без лекар.


Мария Каменова обясни какво трябва да знае и прави бъдещата майка | Zdrave.to\nМария Каменова обясни какво трябва да знае и прави бъдещата майка\nГаленето на корема е игра с бебето и развива мозъка му\n19.12.2021 10:00 235 прочита 0 коментара\nПсихологът и когнитивно-поведенчески психотерапевт Мария Каменова е завършила висшето си образование в Бремен (Германия). Първоначално работи с възрастни, но след като ражда първото си дете, вече десет години се занимава с деца. Каменова е специалист по ранно детско развитие и по пренатална и перинатална психология. Ето какво сподели психологът в онлайн лекция от поредицата “Училище БЕБЕ” (bebeto.org) за пренаталната комуникация с бебето и ролята й за израстването на здраво и щастливо дете, и възрастен.\n„Всяка бременна трябва да помисли какво би могла да направи в този период за себе си, за бебето и за връзката си с него. Жената трябва да се развие психологически, за да стане майка. Ако не успее, след раждането, когато бушуват хормоните, има голям риск за следродилна депресия. Реално от психичната настройка на всяка жена през бременността и от подкрепата на нейното най-близко обкръжение, зависи как тя ще мине през периода след раждането.\nВ подготовката за майчинството влиза на първо място почивката, особено в началото на бременността. Със своята постоянна сънливост тялото говори на бременната, че случващото се в нея изисква големи ресурси на организма и затова тя трябва да си почива често и по много. Отделяйте време да се наспивате добре. Ремонти и всякакви други дейности, ако са много наложителни, трябва да се правят от четвърти до шести месец. През този период бременността протича най-леко. Ако не е наложително, повечето ремонти може да почакат за след раждането.\nДа се храни бременната здравословно, означава да се пита всеки път дали бебето й има нужда от всяко нещо, което хапва. Много бременни се отдават на това да си похапват всичко, което им се прияжда. Само че трябва да си задават и въпроса – дали това, което ми се яде в момента, реално е полезно за бебето в утробата ми? Последица от безграничното похапване е прекаленото напълняване. А излишните килограми само пречат на нормалната бременност”, казва Каменова.\nПовечето лекари препоръчват хранителни добавки след изследвания от какво има нужда организмът. Добре е да се вземат мултивитамини и, разбира се, да се приемат естествените витамини от плодове и зеленчуци.\nБременната трябва да се чувства щастлива, тогава организмът й произвежда серотонин, който лекува всички органи\nМного болежки престават, когато организмът е наситен със серотонин. По време на бременност отделяният серотонин навлиза директно в плазмата на бебето и така помага за протичането на хармонична бременност. Изследвания на бременни в периоди на силен стрес и на щастие показват, че органите на бебета, които се развиват през щастлив период, са много здрави. Докато стресов период през бременността се отразява зле на здравето на плода.\nРелаксацията на бременната е важна, за да навлезе в себе си, да намери своята хармония и да почувства връзката си с бебето. „Когато на жената предстои нещо значимо, като раждането на дете, в съзнанието й се въртят хиляди мисли, които й пречат да спи спокойно. Това автоматично предизвиква стрес, покачващ хормоните адреналин и норадреналин, което не се отразява добре на развитието на бебето в утробата. Затова препоръчвам жената да си има тетрадка или бележник в телефона, в който да си записва всичко, което трябва да направи, да има график, за да не се напряга излишно в мисли какво е забравила.\nПрез бременността хормоните бушуват подобно на състоянието пубертет. В един момент се изливат едни невротрансмитери, в друг момент – други. Получава се рязка смяна на настроението. Ето защо бременната трябва да има доверие на своя партньор, на майка си или на приятелка, които да й казват дали нейните реакции в момента са адекватни на ситуацията, или са плод на хормоните, и не си заслужава да се стресира толкова много”, смята експертът.\nВсичките ни емоции влияят на развитието на плода в положителен или в отрицателен аспект. Допреди 1950 г. лекарите са смятали, че бебето в утробата не изпитва болка и са правили операции на бременни жени. Сега се знае, че дори една инвазивна процедура може да предизвика болка у плода. Бременната може да направи много, за да подобри физическото развитие на бебето, а и за да се свърже психически с него така, че след раждането връзката майка и дете да е много по-лесна.\nВече е доказано, че във вътреутробния период бебето учи майчиния език\nТова не означава, че учи значението на думите, а мелодиката, звученето на езика. Бебе на французойка, което е много неспокойно, когато чувало английска реч, се успокоявало мигновено. Оказало се, че в началото на бременността, до шестия месец, майката е работила и е говорила английски. Бебето свързва мелодиката на английския с хубав период от неговото вътреутробно развитие. В следващия период на тревожност от конфликти вкъщи и тежкото раждане, майката е говорила френски. Това е причината бебето да свързва френския език с неприятни емоции и усещания.\nНевротрансмитерите, които се секретират в организма при всяка негативна емоция, се чувстват еднакво и от майката, и от бебето й в утробата. Разликата е в това, че майката има възможност да избере начина, по който ще реагира, дали ще се остави на емоцията по-дълго време, или ще я прекрати и замени с положителна, при което се секретират други невротрансмитери. Докато бебето няма тази възможност. То е оставено на въздействието на емоциите на майката.\n„Разбира се, светът не е съвършен и за девет месеца на всяка бременна ще се случат и хубави, и лоши неща. Но ако жената успее да гледа по-философски на живота в периода на бременността, да осъзнае, че някои неща не са толкова важни и не заслужават силни отрицателни емоции, може да се избегнат неприятните емоции за бебето. Просто си дайте сметка дали това, което сега така ви гневи, ще има значение след пет години.\nИ ако не, не си заслужава такова фиксиране и лошо настроение. Всяка ситуация сама по себе си не е нито добра, нито лоша. Зависи само как вие ще я възприемете и оцветите емоционално.\nФизиотерапия през бременността вместо медикаменти\nДопамин, серотонин и окситоцин са хормоните невротрансмитери на щастие, удовлетвореност и близост. А адреналинът и норадреналинът се секретират при стрес. По време на бременността ще има отделяне и на двата типа хормони. Установено, че ако бременността протече в стресова среда, постоянният стрес на майката подготвя бебето да живее след раждането в стресова среда.\nЯвно това е биологичен механизъм за подготовка на детето да се справя с предизвикателствата в живота. Но пък такова дете ще възприема по-тежко нещата от живота, в сравнение с бебе, което в утробата е било спокойно. Затова, ако жената иска да има спокойно дете, по време на бременността самата тя трябва да е спокойна, уравновесена, без изблици на неприятни емоции”, обясни психотерапевтът.\nДобре е да се стимулират сетивата на бебето по време на бременността. Вкусът и обонянието се формират между 11-а и 15-а седмица от развитието на плода. Вкусът и обонянието на бебето се стимулират, като бременната и кърмещата жена яде разнообразни храни. Така се развива и мозъкът на бебето. Когато даваме на мозъка да опознава малко неща, той се развива незначително. Колкото повече неща му даваме да опознава, толкова повече се развива.\n„Полезно за мозъка е и докосването. Още през шестата седмица от развитието на плода започват да се оформят неговите рецептори за докосване. Бременната трябва да започне да гали коремчето си и да го почуква още в 4 – 5-ия месец на бременността и задължително през 6 – 7-ия месец. Това е своеобразна игра с бебето.\nКъм 18-ата седмица се формира слухът на бебето в утробата – то чува шумове и ритъма на сърцето на майката. Към 25-ата седмица започва да възприема музика, хармония, да разпознава гласове. Звуковата стимулация на плода става чрез пеенето на майката, слушането на хармонична музика, на приказки и стихотворения, дори на отделни фрази, които се повтарят многократно. След раждането бебето ги разпознава и се успокоява”, обясни специалистът.\n19.05.2022 443 0\n15.05.2022 15572 0\n12.05.2022 42 0\nМного високият пролактин влияе на либидото\n03.05.2022 83 0\n21.05.2022 697 0\n21.05.2022 1456 0


Революциите в научната фантастика, I – ShadowDance\n07 март, 2018 4 коментара\nНастоящата статия е публикувана за първи път в онлайн списание dВерсия, тук се препечатва с любезното позволение на изданието. Важно ми се струва да направя няколко уточнения преди самия текст, които да ориентират потенциалния читател как да подходи към него. Статията беше написана по повод броя на dВерсия, посветен на революциите, макар и в крайна сметка по ред причини да беше публикувана като отделно приложение. При все че написването ѝ беше частично подтикнато от 100-годишнината от Октомврийската революция и пристрастията на текста са открито заявени към спектъра от леви политически идеи, тя е насочена преди всичко към четенето на жанра на научната фантастика. В нея се опитвам да дам един по-различен поглед към понятието Утопия и към инструментите на жанра да формира, изследва и поставя под съмнение тази концепция.\nСтатията е условно разделена на четири тематични цялости, които ще бъдат публикувани последователно тук. Поради предизвикателното естество на задачата, четенията на утопично-революционните текстове, които ще предложа, изискват предварително уточняване и мотивиране на някои ключови понятия – най-вече какво се има предвид под хиперобект. В първата част (I) на тази статия е сместено именно това по-скоро теоретично въведение, като самото то е разделено на три по-малки части (1-3), а части II-IV ще представят конкретните прочити на произведения на трима от най-важните политически автори на фантастика: Урсула Ле Гуин, Чайна Миевил и Ким Стенли Робинсън. Предвид големия цялостен обем на текста и сложността му на места, читателят би могъл да предпочете да се спре само на определени части от него. Така например, на онзи читател, който няма интереси към литературната теория, бих препоръчал да пропусне точка 2 в част I: „Литературният образ като способ за смисъл“. Прочитът на точки 1 и 3 от част I би трябвало да е достатъчен с оглед на четенията в части II-IV. Те от своя страна пък съдържат сериозни количества преразказ и цитати от обсъжданите произведения, така че нека всеки читател прецени за себе си на кои конкретни анализи да обърне внимание.\nВръзки към останалите части от статията: част II, част III, част IV.\n1. Мета-теоретични бележки за смисъла да се мисли революцията през научната фантастика\nСъществената функция на утопията е като критика на настоящето. Ако вече не сме преминали отвъд бариерите, няма как дори да ги възприемем като бариери. (Ernst Bloch, The Utopian Function of Art and Literature, с. 12, цитиран в Carl Freedman, Critical Theory and Science Fiction, с. 67*)\n2. Литературният образ като способ за смисъл\nМоделът, разкривайки всеки път специфичното предвиждане на образа, отчита и особеността на връзката на образа с пространството и времето. Литературният образ винаги предполага разместване и отместване, той самият става място, но и прави пространството въображаемо и образно. После, образът е винаги анахроничен, той е измъкната става на времето и може да е сега случващо се бъдеще, минало, идващо откъм бъдещето и т.н. В образа още повече времето става въображаемо пространство, а пространството се вгъва в себе си, огъва се и се извърта към непространственото. Там време и пространство събличат границите си и се отдават на въображението. (Дарин Тенев, Фикция и образ. Модели, с. 571)\n3. Хиперобектът като модел\nВ предишните две части установихме, че: А) утопията не може да бъде мислена в цялост, а само провидяна частично; Б) литературният образ позволява достъп до поле на възможност, което може да съдържа радикална другост, но самият той, също като утопията, винаги е оттеглен и естетически опосредстван; В) за да мислим утопията като серия от литературни образи в конкретни творби, са ни нужни теоретични модели на тези образи. Тук ще предложим един такъв модел, който отчита наблюденията А) и Б) и заедно с това обединява литературните изображения на революцията и утопията в единна структура, две преплетени части от една същност – които обикновено биват схващани механистично и последователно, може би именно защото обектът, който съставляват заедно, твърде много прилича по мащабите и изплъзването си на литературен образ. Този обект, твърде голям, за да бъде задържан от съзнанието, ще наричаме хиперобект.\nТимъти Мортън употребява за първи път термина в The Ecological Thought и развива понятието в Hyperobjects: Philosophy and Ecology after the End of the World. Хиперобектите, пише той във втората книга, са:\n… разстлани в огромен мащаб във времето и пространството спрямо хората. Хиперобект може да бъде черна дупка. Хиперобект може да бъде петролното поле Лаго Агрио в Еквадор, или пък паркът Евърглейдс във Флорида. Хиперобект може да бъде биосферата, или Слънчевата система. Хиперобект могат да бъдат всички ядрени материали на Земята; или само плутоният, или уранът. Хиперобект могат да бъдат изключително дълготрайните продукти на човешко производство, като например стиропорът или найлоновите торбички, или сборът на цялата вечно жужаща машинария на капитализма. Хиперобектите, в такъв случай, се намират „над“ (хипер) по отношение на някаква друга същност, независимо дали са директен продукт на хората, или не. (Timothy Morton, Hyperobjects: Philosophy and Ecology after the End of the World, с. 1)\nМортън използва концепцията за хиперобект основно за да разсъждава върху явления като промените в климата, Антропоцена, капитализма – обекти, които са твърде гигантски, за да бъдат възприемани като действително съществуващи, но и с толкова дълбок отпечатък върху ежедневния ни живот, че да не можем да ги пренебрегнем. По същността си, работата на Мортън е насочена към това да отвори пространство за мислене на една нова, обектно-ориентирана онтология на битието. Тази онтология позволява наличието на множество обекти, които могат да са разположени едни в други, но и да се застъпват и преплитат, без взаимно да редуцират реалността си. Според нея например човекът е обект, но сам той е съставен от множество обекти, които нямат задължително пряко отношение към него, или пък не са изцяло в него; като например: бактериални колонии; 35% ДНК, съвпадаща с тази на нарциса; радиоактивни материали; прихванати отвън мемове. Обектите са истински и съществуващи, но са винаги недостъпни за останалите обекти; взаимодействието с тях се осъществява в един техен преден план, който не разкрива цялата същност на обекта; тази същност не е достъпна дори за самия обект, който никога не може да познае себе си изцяло. Хиперобектите, въвличайки такова огромно количество обекти, правят видим интеробективния характер на света, мрежата от връзки между отделните обекти. Тази мрежа е изтъкана от пропасти между обектите, през нея не може да бъде предавана информация без частична загуба.\nНяколко свойства на хиперобектите помагат да мислим за тях. Първо, хиперобектите са вискозни – досегът ни до тях не се осъществява през дистанция, ние вече сме в тях, преплетени в тяхната специфична темпоралност. Възприятията ни не изчерпват обектите, ние сме залепени за феноменологичните си състояния (Timothy Morton, Hyperobjects: Philosophy and Ecology after the End of the World, с. 36). Също като огледалото от Матрицата на сестри Уашовски, което се разтапя и полепва по ръката на Нео – инструментът за отражение се е превърнал в самостоен обект (Timothy Morton, Hyperobjects: Philosophy and Ecology after the End of the World, с. 34), – обектите излъчват своя собствена времева рамка, която не винаги е сводима до човешкото възприятие за тях: огледалото е преди всичко себе си, и чак вторично – отразителна повърхност. Хиперобектите преобръщат установените ни представи за подреденост на света – обектите не се носят в контейнер от време, всеки един от тях излъчва своя собствена темпоралност; затова хиперобектите са разтопени, огънати инстанции на времепространството, което вътре в тях вече практически не може да бъде мислено като фиксирано.\nХиперобектите са нелокални. Т.е., локалните им проявления не са директно самите хиперобекти (Timothy Morton, Hyperobjects: Philosophy and Ecology after the End of the World, с. 1). Хиперобектът „промяна в климата“ е навсякъде по и около нас – месото, което ядем, е част от него; автобусът, в който се возим; удоволствието ни от необичайно топлия ден през декември – и в същото време нито едно от тези негови проявления не е хиперобектът, заради което и ни е толкова трудно да мислим за него.\nХиперобектите се намират във фазово пространство – пространството, което съдържа всички възможни състояния на дадена динамична система. Пример за това е атракторът на Лоренц (Timothy Morton, Hyperobjects: Philosophy and Ecology after the End of the World, с. 71), който описва в математическо пространство всички състояния на климата. От тази гледна точка всеки процес би могъл да бъде разглеждан като обект, който е времево разстлан. Графиките, които изобразяват промяна на величини с течение на времето, са по-просто, но сравнително адекватно приближение до представата за процес като статичен обект; мрежите, които описват динамиката на процеса, са по-сложно такова, което все пак абстрахира частично сложността на атрактора, описващ цялото фазово пространство. Преминаването от едно отчетливо състояние на пространството в друго наричаме фазово превръщане (интуитивно близък пример е промяната на агрегатните състояния на водата). Фазовото превръщане се случва, когато един обект превежда друг; то е индекс към фазовото пространство – съзнанията и инструментите ни забелязват по-малките обекти, които се промушват през дупките в интеробективната мрежа, те са само знаци за хиперобектите във фазовото пространство, чиито измерения многократно надхвърлят възможностите на възприятийните ни инструменти (Timothy Morton, Hyperobjects: Philosophy and Ecology after the End of the World, с. 77). „Обект в състояние на фазово превръщане е знак за разкъсване в сърцевината на битието.“ (Timothy Morton, Hyperobjects: Philosophy and Ecology after the End of the World, с. 78)\nМакар и революцията/утопията да не са от централен интерес за Мортън в Hyperobjects, съответствията между неговия теоретичен модел и изображенията на литературните образи на революцията/утопията ще станат явни с привеждането на текстови примери. По-конкретно, в статията ще се опитам да демонстрирам, че използвайки свойствата на хиперобектите, можем да постулираме времепространствени структури, чрез които хиперобектът намира израз в художествения свят. Тези топологични структури са моделите, които можем да използваме, за да теоретизираме литературния образ на революцията/утопията (вече схващан като полето на сгъстена възможност, изобразено в свръх-масивен процес, разстлан във времето и пространството). Литературният образ ни дава лиминален* контакт с хиперобекта – това са фрагментарните погледи към утопията, които не са революционният хиперобект в неговото бъдещо състояние, а опит на съзнанието, вплетено в текста, да въобрази тази част от фазовото пространство.\nГрафично представяне на атрактор на Лоренц, взето от блога на Тимъти Мортън; Източник: http://ecologywithoutnature.blogspot.bg/2011/02/rutgers-talk-hyperobjects-are-phased.html\nНепряко зърнатият хиперобект „революция“ придобива (през своя образ) отличителни черти, до които имаме достъп само чрез въображението.\nХиперобектите са агенти. Те действително са отчетливо демонични, доколкото са разкрачени между различни светове и времена, подобно на фиброоптични кабели или електромагнитни полета. Те са също така демонични, тъй като през тях каузалността протича като електричество. (Timothy Morton, Hyperobjects: Philosophy and Ecology after the End of the World, с. 29)\nХиперобектът е невидима инфраструктура на каузалността, която остава извън човешките познавателни способности. С други думи, причинно-следствените връзки стават по-ясни, когато биват наблюдавани спрямо структурата на хиперобекта, но иначе дори не могат да бъдат схванати като такива, защото изискват коренно различни методи на описание. Така например, понятието за климат, да не говорим за промяната в климата, започва да бъде мислимо единствено благодарение на съвременната наука и огромните изчислителни мощности, които са достъпни едва от втората половина на XX век.\nДа убедиш дадени хора, че [глобалното затопляне] съществува, е като да убедиш жителите на двуизмерната Плоска земя*, че съществуват ябълки – на базата на меняща се кръговидна форма, видима в техния свят. (Timothy Morton, Hyperobjects: Philosophy and Ecology after the End of the World, с. 49)\nРазпределен нашироко във времето и пространството, опериращ в свои собствени темпорални рамки, непосилно многоизмерен, многосъставен и всепроникващ, видим единствено през откъслечни знаци-индекси, хиперобектът революция-утопия е само частично въобразим, в състояния именно на „сгъстена възможност“ и умишлена нееднозначност. Както видяхме, достъп до тези състояния можем да търсим най-ефективно в контакт с литературните образи на революцията и утопията.\nВ следващите части следват илюстративни четения на конкретни фантастични романи, които са знакови за утопично-революционната традиция на писане в жанра: Освободеният на Урсула Ле Гуин, Iron Council на Чайна Миевил, Трилогия за Марс на Ким Стенли Робинсън. Всеки от трите текста развива собствен литературен образ на революцията/утопията, но моделите, които ще използвам за мисленето на тези образи, ще бъдат преизползвани помежду им. Конкретните структури, моделиращи образите, са вариации на различни времепространствени изгледи към хиперобекта. Това са съответно кръгът, мрежата и самото фазово пространство – все структури, които могат да бъдат мислени като формално зададени пространства, или дори топологични фигури. Предстои да изследваме как те се появяват като абстрактни модели над образите в трите романа, асоциирани с конкретни литературни изображения, но и свързани на по-дълбоко теоретично ниво чрез понятието хиперобект.\nВсяка една от структурите ще бъде на фокус в различните четения, но е важно да се има предвид, че и трите заедно са откриваеми във всеки от текстовете, което ще бъде показано и в техните прочити. Няма как да е иначе, тъй като успешното мислене за хиперобектите изисква адресиране на различните техни ключови характеристики (вискозност, времеогънатост, не-локалност, фазовост). Хиперобектът като теоретична опорна точка за мислене на революцията/утопията като литературнен образ изглежда удачен именно заради непосилната си сложност. Хиперобектът е източник на теоретични модели (кръг, мрежа, фазово пространство) за изследване на литературния образ; образът, от своя страна, дава достъп до пространство на възможност за смисъл, което ни е полезно за мислене на хиперобекта, иначе изплъзващ се на традиционните мисловни механизми. Насред този диалектически танц, утопията примигва както от страната на теорията, така и откъм тази на литературния прочит.\nКим Стенли Робинсън критическа теория Политика революция Самюъл Дилейни Тимъти Мортън Урсула Ле Гуин Утопия хиперобект Чайна Миевил\nМачу Пикачу - март 7th, 2018 в 15:17\nТочно па от оня червен парцал диверсията да си копирате статии… Гнъсни ставате\npenzata - март 7th, 2018 в 15:29\nАко четеше по-внимателно, вместо хулигански да натрапваш убежденията си, щеше да видиш, че самата статия е писана от Random.\nзеленото мляко на моржа на Люк - март 8th, 2018 в 06:52\nNight Wanderer - март 14th, 2018 в 12:13\nТе от доста време линкват неща оттам. Виж примерно статията за Чайна Миевил.


Емилия: За пореден път ще плащам сметките на Анелия! - Скандално\nЕми готова на престъпление, подозира Коко Динев в изневяра с бившата\nУжасяваща битка между жените на Коко Динев разтърси България днес. Няколко дни след като Анелия заяви, че ще събира фен клуба си в ресторанта на футболния бос, Емилия изригна в социалката Фейсбук и обяви открита война на своята безскрупулна врагиня.\nЕмилия порица с груби думи нахалството на съперницата, като я призова да забрави името на бившия си съпруг и да престане непрекъснато да му иска пари. Тя беше категорична, че за поредното светско приключение на Анелия отново ще трябва да плаща Коко Динев, което удря и по нейния джоб.\n„За хиляден път се налага моето семейство да плаща разходите на нейните лични прояви. Отначало мислех да не споделям болката си пред обществото, но нахалството й мина всякакви граници. От медиите научих за предстоящата сбирка на Анелия в Кошарите и сърцето ме заболя. Питам ви, приятели, не е ли по – изгодно просто да я поканя в дома си да направи сбирката, просто ще ми излезе по – евтино, защото винаги ние плащаме” – избухна Еми в социалната мрежа.\nНай – лошото от цялата работа е, че новината за предстоящия купон на Анелия не е съобщена от Коко Динев. Това на секундата повдигна хиляди въпросителни и накара Емилия да се запита защо, по дяволите, мъжът й не говори за тези важни неща. Пред свои приятели певицата сподели, че започва да подозира Коко в тайни връзки с бившата и ако това е така, тя е готова да отстоява правото си на живот с всички сили и средства.\n4 кометара за Емилия: За пореден път ще плащам сметките на Анелия!\n05.02.2013 в 22:52\nIma i za tebe,kakvo se plahih? Htom ima dete s Emilia hte ia sponsorira.\n06.02.2013 в 9:04\nАнелия е в правото си да иска от Коко-тя е негова съпруга,има дете от нея,а Емилия еразбивачка на семейство и не може да очаква,че ще е на почит.\nНа тази не и ли омръзна да реве като монахиня за ……..не стига, че им разби семейството….но явно това е голямата болка, че Анелия е била и ще остане завинаги СЪПРУГАТА, така че – ще плаща…като че ли ги вади тя от джоба си…..смешница…\naman ot tazi ‘zagriena swpruga“.ako tia beshe na mestoto na Anelia shtehe da pravi oshte po-golemi prostotii zashtoto tolkova i e akwla i kulturata


Асма - сирийската лейди Даяна или Мария-Антоанета? - e-vestnik.bg\nАсма – сирийската лейди Даяна или Мария-Антоанета?\nЕстер Адли , Катрин Марш\nСкандалната статия за Асма Асад в сп. Вог\nЗа списание „Пари мач“ тя беше светъл лъч в една страна, изпълнена със зони на мрак. За списание „Ел“ тя беше най-стилната жена в световната политика. Дори „Сън“ се възхити от сексапилната британка, която изведе Сирия от изолацията.\nНо когато американското списание „Вог“ миналия месец публикува бляскав портрет на Асма Асад, наричайки я „розата на пустинята“ и определяйки я като „очарователна, млада и много елегантна“, сякаш поносимостта на света към ласкателните химни по адрес на родената във Великобритания сирийска първа дама бе започнала да се изчерпва.\nБившата 35-годишна банкерка Асма, израснала в Актън, в Западен Лондон, е женена повече от десет години за сирийския президент Башар ал Асад, на когото е родила три деца. Според „Вог“ сирийската първа дама е „най-свежата и най-магнетичната измежду първите дами“ и съчетава страстта си към обувките на Кристиан Лубутен с мисията да превърне Сирия във „фар на културата и на светското общество“ в един регион, лежащ върху буре с барут.\nПрез продължаващата вече няколко месеца арабска пролет, по време на която призивите за реформи на потисническата сирийска диктатура бяха посрещнати с брутално полицейско насилие, критиците на сирийския режим са все по-убедени, че подобни коментари за първата дама не могат да останат без отговор.\n„Това е най-обидната статия, която „Вог“ е публикувал досега“, се казва в коментар в сирийски интернет сайт, обобщаващ много подобни коментари. „Тази жена стана част от семейство, отговорно за бруталната и репресивна диктатура в Сирия. Тя е обратното на всичко онова, за което я хвалите.“\nНаблюдатели посочват, че 97-те процента от гласовете, изпратили Асад на президентския пост, на който той наследи баща си, са били вероятно по-малко стряскащи за госпожа Асад, отколкото за автора във „Вог“, след като нейният съпруг беше единственият президентски кандидат и сега е начело на един от най-бруталните режими в света. „Ако хората са се чудели какъв би бил портретът на Мария Антоанета, ако „Вог“ се издаваше през 1788 г., то сега вече им стана ясно „, написа един от коментаторите.\nСъс сигурност за своите почитатели и критици Асма Асад е интригуваща личност. Дъщеря на бивша дипломатка и на сирийски кардиолог от Харли стрийт, Асма е била отгледана в мюсюлманските традиции и е говорела арабски у дома, но е посещавала училище на Англиканската църква в Западен Лондон, където нейните съученици са я познавали като Ема. След частното девическо училище в Мерилбоун и Кингс колидж в Лондон, където Асма учи компютърни науки, тя се впуска за кратко в кариерата на банкер в Джей Пи Морган в Лондон и в Ню Йорк.\nБаща й Фауаз Ахрас е влиятелен член на сирийската емигрантска общност във Великобритания. По-късно той основава британското Сирийско дружество. Асма и нейната сестра посещават Сирия често, където Хафез Асад, дългогодишният президент, е техен семеен приятел. Асма и Башар, който е с десетина години по-възрастен от нея, започват да излизат, когато тя току-що е прехвърлила 20 години. Връзката им е абсолютна тайна, като дори колегите на Асма в Джей Пи Морган и сирийската преса не знаят нищо за нея, докато двамата не се ожениха на церемония в тесен семеен кръг през декември 2000 г.\nСъпругата на новия президент, която говори няколко езика с лек лондонски акцент и която се отличава със сърдечните си и спокойни обноски, скоро очарова журналистите, които взимат интервюта от нея, както и държавниците. Сирийското общество бе покорено от историята за това как Асма прекарала три месеца преди сватбата си в обиколка на сирийската провинция инкогнито и как неправителствената организация, която тя учреди след това, цели да насърчи предоставянето на повече права на гражданското общество в Сирия. Асма редовно се появява неочаквано на благотворителни прояви и на форуми за развитие, смесва се с лекота с тълпата и е известна с това, че сама кара колата си до местата, които трябва да посети.\nНейната привлекателна външност и ненатрапчив блясък като на Даяна, с която сирийците често я сравняват, не й навредиха. Големи надежди за нова ера на политически реформи бяха заложени на президента, бивш хирург офталмолог, на неговата очарователна съпруга. По пазарите в Дамаск и Алеп плакати и магнити на президента, на първата дама и на техните деца станаха едни от най-търсените сувенири.\nНо след повече от 10 години от режима на втория Асад тези надежди не бяха оправдани и Сирия сега е в разгара на нарастваща криза. Десетки участници в продемократични протести бяха убити през последните седмици при потушаването със сила на дисидентското движение. И въпреки че президентът обеща ограничени отстъпки в опит да овладее вълната от бунтове, заляла арабския свят, той отказа миналата седмица да вдигне така ненавижданото извънредно положение, което направи възможно сирийското подтисничество, и предизвикателно упрекна заговорници за въстанието в страната му.\nНякои твърдят, че Асад и съпругата му не са виновни. Те упрекват безкомпромисната и непоклатима стара гвардия и военните, че притъпяват инстинктите за реформи на първата двойка. Според съобщения, в които не се посочват източници, госпожа Асад обмисляла да се върне да живее в Лондон, разочарована от липсата на реформи.\nДруги са по-скептични. „Какво им пречеше да направят реформите, щом като претендират, че са такива заклети реформатори?“, пита Сумая Гануши, коментатор по близкоизточните въпроси от университета в Лондон. „Асад управлява дълго време, толкова много надежди бяха заложени на него, когато стана президент. Хората му даваха шанс след шанс, но нищо не се случи“, допълва Гануши.\n„Към Асма чувствата сега са смесени. Хората се гордеят, че имат за първа дама тази млада, добре изглеждаща, много стилна жена със западни маниери. Но в същото време си мислят, че нейната роля е да смекчи и направи по-приятелски, по-човешки облика на режима, който е всичко друго, но не и това“, допълва експертът.\nВъпреки нарастващата политическа криза много млади жени, главно сред градския елит, продължават да се възхищават на Асма. „Тя върши много добри неща“, казва 32-годишната Нур, която работи в офис в Дамаск. Като пример младата жена посочва, че Асма е направила все повече хора съпричастни към темата за опазване на околната среда, проблемите на хората в неравностойно положение и на младежите. През последните няколко години първата дама допринесе и за очевидно нарастващия интерес към доброволческите кампании.\nНо според някои защитници на правата на жените и някои протестиращи имиджът на госпожа Асад избледнява. „Тя е съпругата на диктатора. Не виждам как някой, който е женен за него, може да бъде наречен реформатор“, казва един от тях. „Статията на „Вог“ беше обидна за сирийците“, посочи млада сирийска адвокатка от Дамаск. „Много от моите приятели бяха разгневени от нея“. Тя даде като пример хвалебствията в статията, че Асма е наложила пълна свобода в семейните си отношения, което е в ярък контраст с традициите в Сирия.\n„Чудя се какво си мисли тя за настоящата криза“, пита друга сирийка, пожелала да остане анонимна. „Със сигурност тя иска децата й да израснат в свободна, демократична страна и да разполагат със същите възможности, с които и тя разполагала.“


Имущество на стойност 1 428 097 218 лв. ще бъде отнето от банкера Цветан Василев, ако СГС уважи иска на КОНПИ | Параграф22\nИмущество на стойност 1 428 097 218 лв. ще бъде отнето от банкера Цветан Василев, ако СГС уважи иска на КОНПИ\nИмущество на стойност 1 428 097 218 лв. ще бъде отнето от банкера Цветан Василев, ако Софийският градски съд уважи иска на Комисията за отнемане на незаконно придобито имущество. Това съобщи на пресконференция в Националния пресклуб на БТА председателят на комисията Пламен Георгиев.\nИмуществото представлява имоти в София, Варна, Созопол, Царево, Швейцария, автомобили, картини и др. Пламен Георгиев заяви, че за първи път у нас, а вероятно и в Европа, се внася иск в подобни мащаби. Георгиев добави, че в бъдеще искът може да нарасне.\nИск за отнемане на активи на Цветан Василев за близо 2,2 млрд. лева е внесен от Комисията за отнемане на незаконно придобито имущество (КОНПИ) в съда.\nСамо за активи на стойност около 1 428 097 218 лева обаче е имало обезпечение и те ще му бъдат отнети, ако Софийски градски съд разпореди.\nОбщата стойност на иска е 2 203 445 038.59 лева, като ответниците са 27 - физически лица и търговски дружества, които са регистрирани в различни европейски държави и офшорни зони.\nОще през декември Софийският градски съд допусна обезпечение на бъдещ иск на стойност 963 048 000 лв. срещу Цветан Василев, съпругата му, дъщеря им и контролираните от него фирми в България. Сред тях са имоти в София, Варна, Созопол и Царево, които влизат към сегашния иск.\nВлизат още имот край Женевското езеро в Швейцария за 47,5 млн., банкови сметки от 11 млн., три автомобила "Мерцедес" за над 1 млн., 228 картини за над 990 000 лева, дружествени дялове, акции, ценни монети и други. Има и сметка в Швейцария, но все още не е разкрита банковата тайна по нея.\nПо думите на председателя на КОНПИ материалите по делото са повече от шест тома и в бъдеще искът може да нарасне.\nчетвъртък, 17. март 2016 - 14:22


Preventa - eMAG.bg\nПревента ООД е смесена българо-френска фирма. Дружеството присъства убедително на пазара на стоки, които осигуряват надеждна защита на работещите - лични предпазни средства и защитно облекло. Поддържа повече от 1000 артикула постоянно на склад. Продуктите са сертифицирани и притежават всички необходими документи, доказващи качеството. Предлагаме пълната гама лични предпазни средства с доказани експлоатационни и защитни свойства. Нашите марки са познати в много предприятия и организации - очила Lux Optical, дихателни маски Sup Air, каски, антифони Earline, ръкавици Protechnique и EP, височинна защита TopLock, продукти за еднократна употреба TD Professional, защитни облекла Coverguard, ботуши Dunlop, обувки Coverguard. Доброто обслужването на Клиентите е важно. Ето защо екипа на Превента е от квалифицирани специалисти от които винаги може да получите професионални и компетентни отговори на вашите въпроси, да ви дадем полезни съвети. Ние поддържаме стоки на склад и и можем да задоволим Вашите нужди. Внедрена е система за управление на качеството съгласно ISO 9001:2008, интегрирана с ISO 14001 и OHSAS 18001.\nАдрес: ул. Лакатнишки скали 1, Своге, София, 726\nТелефонен номер: 029731146\n362 Продукта (виж всички)\nПоддръжка и автокозметика (53)\nФолиа и стикери (53)\nЕлектрическо оборудване (518)\nАксесоари за безопасност (21)\nЗащитни работни ръкавици (18)\nЗащитни работни очила и предпазни шлемове (47)\nЗащитни работни каски (13)\nЗащитни работни обувки (250)\nЗащитно работно облекло (169)\nПродукти предлагани от Preventa са изпратени чрез бърза доставка от куриер.\nСтартиращо от 2016-07-28 поръчки с по-висока стойност от 50 лв ще се изпратят с безплатно.\nПродуктите, предлагани от Превента, за които е приложимо, ползват гаранция от 1 месеца, съгласно българското законодателство и търговската политика на производителя.\nВсяка стока, на която е указан срок на гаранция се изпраща на клиента с гаранционна карта, издадена от Превента ООД или оригинална гаранционна карта на производителя, в която са упоменати:\nПри повреда на продукт с гаранционна карта на Превента в рамките на гаранционния срок, продуктът се изпраща (или занася) до офиса на Превента. След отстраняване на повредата продуктът се връща на клиента за сметка на Превента. Връщането се осъществява посредством куриер.\nЗа допълнителна информация можете да се свържете с търговеца на тел. 029731146 или и-мейл preventa@emag.bg\nВажно: ако продуктът отговаря на описанието, но има технически проблем, моля, следвайте стъпките, описани в таб „Гаранционни условия“. Ако сте получили продукт, който не съответства на описанието, или сте получили грешен продукт, моля, свържете се с търговеца на имейл: preventa@emag.bg или тел. 029731146.\n1.Изпратете следните данни на имейл preventa@emag.bg:\n2. След изпращането на данните, представител на Превента ще се свърже с Вас.\n3. Ако желаете да се свържете с представител на Превента по телефона, номерът за връзка е 029731146.\nПолучател: Превента ООД\nАдрес: София, ж.к. Дружба, ул. Неделчо Бончев 18\nПотребителят има право, съгласно чл. 55, ал.1 от Закона за защита на потребителите, да се откаже от получената стока в срок от 14 (четиринадесет) дни от датата на получаване на стоката, без да дължи обезщетение или неустойка. При покупка от eMAG.bg този срок се удължава на 15 дни. В този случай Превента ООД ще възстанови на потребителя заплатените от него суми не по-късно от 14 дни, считано от датата, на която потребителят е упражнил правото си да се откаже от стоката, съгласно чл. 55, ал. 6 от Закона за защита на потребителите.\nПотребителят е длъжен да съхранява получените от Превента ООД стоки, тяхното качество и безопасност по време на срока по чл. 55, ал.1 от Закона за защита на потребителите. За да бъдат върнати обратно закупените продукти, задължително условие е те да бъдат в изряден търговски вид, без да са използвани и без да е нарушена целостта на опаковката. Продуктите трябва да отговарят на вида, в който са получени от потребителя. На връщане и отказ не подлежат продукти, които не отговарят на тези условия.\nВ случай на фабричен дефект, който е установен след получаването на продукта, клиентът го връща за сметка на търговеца и се изпраща друг продукт като заявения. В този случай транспортните разходи са за сметка на Превента ООД\nПревента ООД е регистриран администратор на лични данни, с лиценз от КЗЛД № 133304 изд. на 08-02-2010. Всички данни на клиента се обработват в съотвествие с изискванията на ЗЗЛД и се ползват единствено за целите на обработка и изпълнение на поръчката.


По предварителни данни на Националния статистически институт за първото тримесечие на 2011 г. общите разходи на работодателите за един отработен час от наетите от тях лица нарастват с 6.8% спрямо първото\nтримесечие на 2010 година. Увеличението спрямо същия период на предходната година в индустрията е 4.4%, в услугите - 11.1%, и в строителството - 3.6%.\nПо икономически дейности през първото тримесечие на 2011 г. най-висок ръст на общите разходи за труд спрямо същия период на предходната година е отчетен в дейностите „Професионални дейности и научни изследвания” - 17.9%, „Търговия; ремонт на автомобили и мотоциклети” - 17.5%, и „Създаване и разпространение на информация и творчески продукти; далекосъобщения” - 13.4%, а най-нисък - във „Финансови и застрахователни дейности” и „Добивна промишленост” - съответно с 0.7 и 1.2%. Намаление с 0.4% на общите разходи за труд е регистрирано в икономически дейности „Хуманно здравеопазване и социална работа” и\nв „Други дейности”.\nВ състава на общите разходи за труд разходите за възнаграждения за един отработен час се увеличават със 7.0% спрямо първото тримесечие на 2010 г., а другите разходи (извън тези за възнаграждения) - с 6.6%. По икономически дейности изменението на разходите за възнаграждения спрямо същия период на предходната година варира от -2.3% за „Други дейности” до 19.9% за „Професионални дейности и научни изследвания”.\n•Общо за икономиката (сектори B до S) - Добивна промишленост (B), Преработваща промишленост (C), Производство и разпределение на електрическа и топлинна енергия и на газообразни горива (D), Доставяне на води; канализационни услуги, управление на отпадъци и възстановяване (E), Строителство (F), Търговия; ремонт на автомобили и мотоциклети (G), Транспорт, складиране и пощи (H), Хотелиерство и ресторантьорство (I), Създаване и разпространение на информация и творчески продукти; далекосъобщения (J), Финансови и застрахователни дейности (K), Операции с недвижими имоти (L), Професионални дейности и научни изследвания (M), Административни и спомагателни дейности (N), Държавно управление (O), Образование (P), Хуманно здравеопазване и социална работа (Q), Култура, спорт и развлечения (R), Други дейности (S).\n•Индустрия (сектори B до E) - Добивна промишленост (B), Преработваща промишленост (C), Производство и разпределение на електрическа и топлинна енергия и на газообразни горива (D), Доставяне на води; канализационни услуги, управление на отпадъци и възстановяване (E).\n•Услуги (сектори G до N) - Търговия; ремонт на автомобили и мотоциклети (G), Транспорт, складиране и пощи (H), Хотелиерство и ресторантьорство (I), Създаване и разпространение на информация и творчески продукти; далекосъобщения (J), Финансови и застрахователни дейности (K), Операции с недвижими имоти (L), Професионални дейности и научни изследвания (M), Административни и спомагателни дейности (N).\nПовече информация и данни за индекса на разходите за труд могат да бъдат намерени на интернет сайта на НСИ:www.nsi.bg раздел „Пазар на труда”.


Дай на опонента си най-много 2:1 шансове\nLoose-агресивните играчи са най-подходящите опоненти\nЧистите противодействия на опитa за кражба са по-маловажни\nДа рейзнеш при опит за кражба от опонента с цел да го накараш да се откаже от ръката си се нарича противодействие на опит за кражба. Обикновено това е ол-ин пуш, който си изучил в секцията за начинаещи, наред с възможните диапазони от ръце.\nЦелта на противодействието на опитa за кражба е да не бъдеш колнат от опонента. Това означава, че пушването с покет Аса, по определение, не е противодействие на опит за кражба. Все пак е много добра идея да играеш твоите АА по същия начин, както твоите противодействия на опит за кражба; това ще направи по-трудни за опонента ти преценката за ръката ти и взимането на решение.\nНалага се да разпознаеш опита за кражба на опонент (или поне рейз, който има вероятност да бъде опит за кражба; в крайна сметка той може да има покет Аса) преди да обмисляш противодействие на опит за кражба.\n#1 kostadini, 09.05.11 06:48\nОТЛИЧНО , ОБИЧАМ ДА ЧЕТА ТЕЗИ НЕЩА :)\n#2 darkonebg, 09.05.11 08:35\nХаресва ми колко си мотивиран - продължавай само така и ще качваш лимитите с подобна скорост.\nАко искаш да дискутираш статията с други играчи, защо не отвориш тема във форума:\n#3 vengeance77, 11.07.11 03:23\nБраво за статията, показва основните принципи на рестийл, а останалото е въпрос на практика, като най-трудно е да уцелиш подходящия моменти и в допълнение може да се прави успешно и със суитед конектори.\nПоздрави и да живее ФЕто:/.\n#4 darkonebg, 11.07.11 09:15\n#5 shmekera1, 27.07.11 11:22\nМного добра статия изкарах си доста полезна информация от нея! Благодаря.\n#6 darkonebg, 27.07.11 14:09\nТова, че си успял да извлечеш полезна информация за теб е много добре! Продължавай така с ученето и по всяка вероятност скоро ще те видим на високите лимити!


Български туризъм : Архитектурен резерват село Долен, община Сатовча, област Благоевград\nАрхитектурен резерват село Долен, община Сатовча, област Благоевград\nСело Долен е известен със своите стари къщи. Минахме от там за половин час през пролетта на 2009 година. След село Сатовча по посока Гоце Делчев, отбихме вдясно, виждайки табела. Бяхме чували за това място и не можеше да не го видим.\nНамира се на около 20 км от Гоце Делчев, но принадлежи към Благоевградска област. Надморската височина е над 1000 метра и по време на изкачването, следвахме извит тесен път. Покрай пътя имаше много хора, работещи, подготвяйки специални, характерни за района облицовки за къщи. Направи ни впечатление, че повечето от тях бяха под 30 години. Явно този поминък ги задържа в този район.\nИзкачихме се на достатъчно високо място, след което следваше спускане към самото село. Ето първата снимка от там - общ изглед, вижда се и църквата:\nСело Долен, обл. Благоевград\nСлязохме и стигнахме до кметството, което лесно се разпознава с българските знамена по него. Заповядайте на фото разходка в това интересно място.\nВ по-голямата част текат реставрации на къщите. Усещането, че сме попаднали в едно различно място, от друга епоха, се засилваше, колкото повече стояхме сред сградите на селото.\nПосетете това място запазило старият дух на България!\nLabels: архитектурен резерват, български села, област Благоевград, село Долен\nundefined 2968 Долен, България


Купа за аксесоари AMG \_ Аксесоари | Autospot\n-10%\tКупа за аксесоари AMG\tредовна цена: 198.00 лв.\nMB-B6 695 2525\nОписание:\tКупата е изработена от черна телешка кожа във въглероден стил и е украсена с метална AMG значка. Произведено в Италия.\nКупа за аксесоари AMG\nКупата е изработена от черна телешка кожа във въглероден стил и е украсена с метална AMG значка. Произведено в Италия.


CAD ТайниНовини Archives - CAD Тайни Новини Archives - CAD Тайни\nСъбитие: Новостите от Autodesk 2018 за строителство и инфраструктура\nДа сме в крак с новостите вече не е пожелание или нещо само за най-големите фенове на софтуера, които бързат да си инсталират най-новата версия на софтуерите.\nДа сме в крак с новостите вече е изискване, за да можем да си вършим работата.\nАутодеск чрез дистрибутора BMG прават тези информационни събития, които аз препоръчвам да посетите, ако искате да сте в крак с новостите, независимо дали в момента имате или нямате последната версия на софтуерите.\nПо случай излизането на новите версии на скоро, има събитие на тема: „Новости и технологични тенденции в решенията на Autodesk 2018 при проектиране на сгради и инфраструктура“.\nСъбитието е безплатно но изисква предварителна регистрация тук.\nКоя е системата за постигане на цели, която използвам\nНякой учил ли ви е как да поставяте и как да постигате целите си?\nТова е ключово умение, което ни трябва за да балансира топките в живота. Всеки би трябвало да има поне цел за здраве, финанси и развитие. Разбира се към тях може да добави каквото счита за важно. Някои ще добавят забавления, приятели, семейство, други бизнес, трети духовна цел.\nНо имате ли ясна система, която ви позволява да постигате тези цели?\nНикой не ни учи на тези работи в училище.\nНа мен лично ми трябваше такава система за постигане на цели и за това участвам в създаването на фондация „Приятел за цели“. Мисията на фондацията е помогне на повече хора да постигнат мечтите си, като разработва системи, инструменти и стратегии за постигане на цели.\nМога само едно потвърдя за системата „Приятел за цели“, която ползвам всеки ден – получаваш реални резултати.\nНезависимо дали ще използвате тази система нещо друго, ако искате да постигнете целите си ви трябва осъзнат подход.\nЩастлив съм да обявя, че фондацията „Приятел за цели“ организира уъркшоп на живо, половината от който аз ще водя. Казвам „на живо“ изрично, понеже повечето ми обучения са изцяло онлайн. Но тук сме подготвили много игри, упражнения и практически инструменти, които са много по-забавни на живо 🙂\nУъркшопът ще се проведе на 04 юни 2017 (неделя) и тук може да видите повече информация за него.\nАко ви интересува повече информация какво представлява системата, ето тук има една даже прекалено лична статия, в която разказвам какви резултати постигам.\nПоследна група за курса по Еврокод с PSCAD и Design Expert (до 14.04)\nОрганизираме последна група за курса по Еврокод с PSCAD и Design Expert. След това този курс вече няма да се провежда в Аула.\nПричината е ангажираността на преподавателя, който няма да може да поеме бъдещи групи. Но с инж. Неделчо Ганчовски се разбрахме да направим една последна група за желаещите да преминат през обучението.\nВсички, които се запишат до 14.04 ще могат да участват в последното издание за курса, след което ще спрем регистрациите за този курс в Аула.\nОсвен това, решихме да направим и отстъпка 50лв за курса.\nМоже да се запишете за курса „Строителни конструкции по Еврокод с PSCAD и Design Expert“ с отстъпка 50лв, направени до 14-ти април. Повече за курса може да научите тук\nНов курс в Аула – Бази данни с Microsoft Access\n3. април 2017\nМного проектанти работят с Excel и този софтуер е неразделна част от ежедневието на инженери и архитекти.\nАко често използвате Excel и обработвате бази данни, може да „вдигнете“ нивото си и да използвате Microsoft Access, специализиран софтуер за работа с бази данни.\nТова не означава, че ще спрете да ползвате Excel. Напротив, двата софтуера работят в чудесна синергия за постигане на по-добри резултати по-бързо.\nВ Аула вече има курс по Access и до 14.04 (петък) е с отстъпка по случай старта на курса.\nАко искате да видите как Access може да помогне във вашата работа и какво ще научите от курса, кликнете тук за повече информация.\nКак от блога CAD Тайни създадохме най-големия онлайн учебен център за софтуер в България\nНаскоро имаше интервю с мен и реших, че може да ви е интересна истроията на този блог.\nВсъщност от него тръгна идеята за създаване на нещо по-голямо и доведе до създаването на Аула.бг – платформа за онлайн обучения по софтуер, която в момента, в който пиша това има над 200,000 потребителя и 80,000 харесвания във Фейсбук.\nЗа цялата история, случшайте интервюто в „Свръхчовекът с Георги Ненов“:


Операция “Мръсни пари” « Петте кьошета\nСпоред днешния одит на КТБ, най-вероятно ТРИ МИЛИАРДА И ПОЛОВИНА БЪЛГАРСКИ ЛЕВА (ето така се изписва: 3 500 000 000.00 BGN) са раздадени на “близки до собственика на банката”. Три милиарда и половина наши пари – или депозити на български граждани и фирми, или средства на държавните енергийни компании, платени от нашия джоб, с месечните сметки за ток.\nДържавата днес взе вярното решение. Да върне откраднатите пари на вложителите през “Креди Агрикол”, макар и с парите на данъкоплатците. Това е правилно – първо, защото спасява банковата система от паника. И второ, защото Държавата е отговорна за подобна мащабна кражба. Всички ние като избиратели също носим вина – защото сме допускали системно управление, което организира тази “мегакражба”. От години се знаеше, че тя се случва. При повече от едно правителство. Но партиите-организатори на кражбата получаваха доверието ни, отново и отново. Политиците-получатели на “кредитите без досиета”, на мръсните пари, се връщаха по демократичен път на власт. Използваха “кредитите без досиета” за да купят поредни избори. Пак и пак.\nНо Държавата трябва да направи следващата стъпка. Да тръгне след парите. Парите са винаги проследими. Всяка фирма и всяка персона, получила стотинка от “кредитите без досиета” е днес длъжник на българската държава. Властта е в правото си и в дълга си да преследва тези милиарди до дупка. Да фалира всяка фирма, която ги е получила, да развали всяка сделка, с която са източени, да стигне до всяко физическо лице, което се е облагодетелствало и да го съди до смъртта му, след което да насочи претенциите си към наследниците му. До девето коляно.\n2) Изцяло подновена изпълнителна власт. Политиците, които са получавали “кредитите без досие”, които са разнасяли мръсните пари, не могат да водят разследването. Тези, които са бъркали пряко, и тези, които са си затваряли очите, не могат да си отрежат сами ръцете.\nПровеждането на операция “Мръсни пари” изисква изпълнителна власт и най-вече – премиер, вътрешен и финансов министър, които не са седяли на тези кресла, нито в тези кабинети.\nShare the post "Операция “Мръсни пари”"


Хороскоп за Зодия Дева през месец Март 2019 | Talkuvam.bg\nМесец Март за Девите ще е емоционален и под влиянието на събитията от предходния месец.\nНовостите в живота им ще се отразят на близките до тях хора.\nНовите договори ще водят до нови ангажименти и нови срещи. Работата около тях ще продължи в пълна сила. Добре е Девите да съумеят да разпределят време то си и да плануват и време за почивка.\nСемейните ще имат леки недоразумения с половинката си, но те ще са породени предимно от припряност.\nДевите ще си останат ухажвани от колегите си и ще продължат да бъдат център на вниманието им, а и не само на тях.\nТези, които дълго ще трябва да отсъстват от дома, ще трябва да намерят възможност да компенсират това. Една по-късно планирана семейна почивка ще зарадва членовете на семействата им.\nТези Деви, които се занимават с изкуство, ще се радват нови договори. Това ще им даде възможност да станат известни извън страната. Девите ще се радват на добро здраве. Да внимават тези от тях, които имат хронични заболявания.


5 неща, които трябва да помните, когато отивате на масаж - cluborfei.com 2019\n5 неща, които трябва да помните, когато отивате на масаж\nКогато се оставим в ръцете на масажиста, понякога очакваме от процедурата твърде много. Или обратно – изискваме твърде малко.\nЩе ви помогнем да намерите баланс по този въпрос и ще ви кажем с какво трябва да се съобразявате, преди да отидете на масаж.\n5 причини да отидете на масаж\n1. Не е възможно моментално да се отървете от хроничната болка\nСлед като прекарате около час на масажната маса в ръцете на професионалист, е възможно да се почувствате по-добре и болките ви да станат по-слабо иразени. Но те няма да изчезнат напълно веднъж и завинаги. Не очаквайте чудо. Мускулната дисфункция, сериозните травми и другите патологии не са ви били само от един ден и е невъзможно да се поправят нещата още с първия масаж.\nЗапасете се с търпение. Ще мине време и ще съумеете да оцените по достойнство ползата за здравето, която ще ви донесе масажът.\n2. Масажистът не обръща внимание на вашите недостатъци\nЧесто човек се отказва от масажа само защото се притеснява от някои свои физически дадености, които често само на него му се струват недостатъци.\nКато отивате към кабинета за масаж, изхвърлете всички комплекси. Знайте, че излишните ви килограми, космите по тялото, грозните нокти на краката или загрубялата кожа на лактите не са обект на никакво внимание от страна на вашия масажист. Той се съсредоточава изключително върху състоянието на мускулите ви, ставите и двигателните способности.\nДобрият масажист се отнася към пациентите или клиентите с уважение, състрадание и професионална грижа. Вие трябва да се чувствате в безопасност, докато тялото ви е в неговите ръце.\n3. Вашият масажист трябва да е готов да ви помогне\nПо време на сеанса, между масажиста и човека на масажната маса се установява особена връзка. По време на процедурата са много важни усещанията на пациента. Затова масажистът е готов да изслуша вашите оплаквания и да отговаря и на най-странните въпроси.\nМасажистите също са хора. Всеки от тях не само владее различни техники и ги използва в практиката в различните им съчетания, но притежава и определени човешки качества и особена енергия. Вие трябва да намерите човека, чието докосване ще ви е приятно, както и общуването с него. Намерете своя масажист!\n4. Конфиденциалността е задължителна!\nНе всеки се решава да допусне в личното си пространство външен човек, особено когато става дума за мощно сензорно въздействие. Отивайки на масаж, вие трябва да се доверите на човека, който ви докосва, на 100%. Ако не се чувствате в безопасност, вие не можете да се отпуснете. Затова предварително се настройте, че всяка информация ще остане само между вас.\nАко по тялото ви има зони, чието докосване ви носи известен дискомфорт, поговорете за това с масажиста.\n5. Редовните масажни процедури променят живота ни\nТрябва да мине време, за да забележите промените в здравословното си състояние и в това, как се чувствате, които ще ви донесе масажът. Вие със сигурност ще откриете, че това ще излекува не само тялото ви, но и духа, и разума. Ще намалеят и ще изчезнат не само хроничните болки, но и хроничният стрес. Ще се засили имунитетът ви и няма да имате мигрена. Ще забравите тревогите и ще се понижи кръвното налягане. А по този начин вече ще сте близо до повишаване на самооценката!\nМасажът ще ви помогне отново да откриете собственото си тяло и да го заобичате, ще ви даде възможност не само да бъдете физически здрави, но и да подобрите много неща в живота си.\nПубликация от 09 март 2016\nСтатия от 23 януари 2020